recomana.cat - Crítica de l'obra: Bollywood, Bombay, Barcelona | Barcelona no és Bollywood per Ferran Baile\nLes peripècies de tres joves immigrants indis a Barcelona, serveixen d´inspiració per aquest segon muntatge de les companyies Dúo Fàcil i Líquido Teatro. Partint de les experiències reals de Palwinder Nijar, que formava part d´un grup de dansa Bhangra per a casaments i va viatjar des del seu natal Panjab fins a Barcelona, passant per Budapest, l´espectacle ens apropa a la dura vida dels immigrants. Les seves il.lusions i esperances queden molt lluny de la dura realitat, i es refugien en els somnis (les edulcorades pel.lícules de Bollywood), per soportar la precarietat i la marginació. Però la vida real no és Bollywood. En aquest espectacle són indis, que no són els immigrants més castigats, però les situacions, en essència, podrien traslladar -se a qualsevol col.lectiu d´immigrants.\nEl to elegit ha estat el de la comèdia, incidint en la caricatura i inclús en l´esperpent (les veïnes), amb il.lustracions musicals típicament Bollywoodianes. El conjunt funciona a mitges, triga en arrencar (els gags i situacions còmiques de l´inici els hi falta més grapa), i a mida que va avançant millora, per acabar de forma vibrant. Els tres components de la companyia Duo Fàcil (Marc Tarrida, Abel Reyes i Francesc Marginet), són talentosos i els hi sobra energia i a més son camaleònics amb una gran facilitat per imitar accents, com ja ho varen demostrar en el seu anterior i excel.lent treball, Y me morí, cabaret mexicano. La seva empatia i entrega salva les irregularitats del text i d´una direcció no del tot inspirada.\nOn no hi arriba el text hi arriben les vibrants danses de Bollywood, coreografiades pel propi Palwinder Nijar i Esther Sabaté.\nPredomina el “divertimento” i el drama de l´immigració es mira de forma una mica superficial. Amb tot l´espectacle encara queda suficientment obert per seguir millorant, medint i tranquil.litzant (està massa cridat, la sala es molt petita), per trobar matisos i intensitat que facin guanyar en qualitat aquest muntatge, que ara es queda en divertit i poc més.\nA la meva manera de veure, la dramatúrgia de Marc Rosich, peca de timidesa, i la direcció de Juanjo Cuesta-Dueñas, de matisos. Ambdós han demostrat sobradament el seu talent i ofici en treballs anteriors i Marc Rosich te una contrastada trajectòria com a dramaturg amb èxits com Renard i La dona vinguda de l´espai. Cert, que el primer treball de Dúo Fàcil i Liquido Teatro, l´excel.lent cabaret-mexicà Y me morí, va deixar el llistó molt alt, i que el punt de partida de Bollywood, Bombay, Barcelona és molt més distés i menys ambiciós, i que ben segur anirà guanyant en les pròximes representacions.\nPer saber-ne més sobre els components de Duo Fàcil i Líquido Teatro, podeu consultar el comentari del seu anterior treball, Y me morí.\nNota : La dansa Bhangra és originaria de la regió del Panjab (Nord de l´India i Pakistàn), recollint diferents balls antics d ela regió i es caracteritza per la seva passió i explosió energètica.


La trista Copa del Rei no es mereix l'onze de gala (Ernest Folch)\nERNEST FOLCH 22/12/2010 00:00\nHavia de ser la Copa del Rei. En la competició més trista i desangelada hi va aparèixer un Barça a molts anys llum del gran equip de les últimes setmanes. La Copa acostuma a fer nosa, i el partit d'ahir no va ser cap excepció. Una Copa que en temps immemorials servia per salvar la temporada, però que ara ja no sabem gaire què fer-ne. Tenim metes més altes i més transcendents que la d'una competició mal organitzada i amb un nom pompós que recorda més l'Edat Mitjana que no pas els temps moderns en què ens ha tocat viure.\nEl partit molestava i a sobre va fer aflorar una veritat incontestable: el Barça només juga al seu màxim nivell si surt d'entrada amb l'onze de gala. Per molt que li dolgui a Guardiola, el Barça té molts problemes per reconèixer-se a ell mateix quan no surt amb els onze noms que ens sabem de memòria. És tocar una peça i grinyola tot el sistema. Si una de les peces és Xavi, Iniesta o Busquets, llavors el problema s'agreuja, perquè el punt crític d'aquest meravellós equip és el mig del camp. La sala de màquines no admet canvis, i posa en evidència els suplents. No és la primera vegada aquesta temporada que el tàndem Keita-Mascherano provoca un embús al mig del camp. Segurament pot jugar un dels dos si el partit no és gaire important, però si juguen tots dos el joc s'alenteix fins a extrems desesperants. I també passa que Bojan no és Villa, ni Adriano és Alves.\nLa relliscada d'ahir és comprensible, perquè ningú pot exigir a cap equip que estigui permanentment instal·lat en la perfecció absoluta, però ensenya una obvietat, l'únic punt feble que se li coneix a aquest meravellós equip: creix la sensació que la distància entre l'equip titular i els suplents és la més gran de l'era Guardiola, i per primera vegada en tres anys sabem que quan vingui un partit decisiu, no hi haurà sorpreses. La novetat d'aquest any és que les rotacions apareixen només en moments puntuals i intranscendents, però mai en els partits de veritat. Mentre no hi hagi lesions, aquest serà un problema invisible. Creuem els dits.\nLa bomba del 5 a 0\nLa sort per al Barça és que, a l'altra banda, el Reial Madrid es descompon públicament i cada hora que passa té més mala pinta. La bomba del 5 a 0 ha esclatat amb efectes retardats. Passen els dies i fins i tot els madridistes més fanàtics comencen a ado nar-se de la terrible veritat. Mourinho és el millor fitxatge que ha fet el Barça: just quan el Reial Madrid necessitava serenitat, ha buscat un agitador. Just quan necessitava un projecte, ha buscat un resultadista que perd -i com perd!- l'únic dia que havia de guanyar. Perdonin, però en partits pesats com els d'ahir és un descans saber que el Reial Madrid té les hores comptades.


Compromís, EU, ADN-Morvedre i PSPV-PSOE aproven el primer pressupost des de 2009 que ascendeix a 73’32 milions | Valencia Extra\nCompromís, EU, ADN-Morvedre i PSPV-PSOE aproven el primer pressupost des de 2009 que ascendeix a 73’32 milions\n14/12/2016 - València Extra\nL’Equip de Govern, format per Compromís, Esquerra Unida i ADN-Morvedre, ha arribat a un acord amb el PSPV-PSOE que va permetre en un ple extraordinari ahir a la vesprada aprovar els pressupostos municipals de 2017, que se situen en els 73’3 milions d’euros. Amb els vots en contra de tota l’oposició, PP, IP i C’s, es tracta del primer pressupost que s’aprova des de 2009 i ha suposat que Sagunt deixa de ser l’únic municipi d’Espanya que tenia els comptes prorrogats des de fa tant de temps. A més, l’aprovació de hui permetrà iniciar 2017 amb el nou pressupost, un fet que és excepcional a pesar que ho marca la llei.\nLes partides més importants es destinaran a despeses corrents en béns i serveis (26,9 milions); despeses de personal (23,9 milions d’euros); inversions (11,6 milions); transferències corrents (transferències al Consell Agrari i a associacions; entitats culturals, esportives, etc. 5,2 milions) i a deute públic (515.300 euros).\nPer a obtenir estos 73,18 milions totals, l’Equip de Govern preveu uns ingressos que provenen a grans trets d’impostos directes (33 milions); impostos indirectes (2,5 milions); taxes, preus públics i uns altres (11,9 milions); transferències corrents de les administracions públiques (16,2 milions); ingressos patrimonials (271.437 euros); alienació d’inversions reals (venda d’immobles. 750.000 euros); transferències de capital (1,7 milions) i una operació de crèdit de 7 milions.\nLes despeses de les principals àrees orgàniques les encapçalen els serveis de manteniment (13,6 milions), seguretat i protecció civil (6,1 milions) i el planejament de l’urbanisme (5,7 milions). A estes, li segueixen les àrees d’esports (5,6 milions), educació i ensenyament (5 milions), el pagament de deute públic (4,6 milions), serveis socials (3,8 milions) i contractació i patrimoni (3,5 milions) englobant tant la despesa de personal, com de manteniment i funcionament.\nEntre les aportacions que ha fet el Partit Socialista al pressupost de 2017 i que han sigut acceptades per l’Equip de Govern, destaca el pla social de Sagunt dins de l’estratègia Europea 2020 que s’elaborarà durant 2017 i que afectarà a tots els barris del municipi. La seua execució està prevista per als anys 2018-2020 i té com a objectiu la realització de polítiques públiques per a aconseguir la igualtat d’oportunitats on es veuran implicats departaments com a serveis socials, habitatge, inserció soci-laboral, família i infància, adolescència i joventut i participació i voluntariat.\nTambé s’ha inclòs un increment del pressupost de 300.000 euros en neteja viària que ascendeix a 3,7 milions; un esborrany de pressupost de 120.000 euros per a l’ampliació del cementeri de Port de Sagunt i destinar-ho també a ser el cementeri musulmà; l’ampliació d’11 a 15 en les noves places d’agents de policia local; un projecte d’estadi municipal polivalent per a entre 6.000 i 8.000 persones amb un pressupost de 60.000 euros; el desenvolupament del corredor verd Sagunt-Port i continuar així la zona verda iniciada amb el “bosc dels menuts” amb un pressupost de 50.000 euros; un pressupost estimat de 40.000 euros per a diferents accions turístiques com la creació de la Fundació Municipal de Turisme o el desenvolupament d’un pla de Màrqueting Turístic; un increment dels fons per a la prevenció de plagues; l’obertura de línies d’ajuda per a l’adaptació d’habitatges amb persones dependents; un increment d’almenys 50.000 euros en el pla de revestiment; i construcció d’un accés al polígon industrial Alto Horno.\nAldaia projecta el seu palmito, cultura i gastronomia al món\nViu el Nadal a Picassent amb Expojove\nL'administració número 1 de Torrent ven 400 dècims del tercer premi del Sorteig de Reis, 10 milions d'euros\nEls Reis Mags arribaran a Torrent repartint més d'1 milió de caramels, 5.000 pilotes i 5.000 peluixos\nEl Consell Municipal de la Infància de Quart de Poblet tria les seues propostes en els Pressupostos Participatius\nMarzà: “És un orgull veure com l’esport base valencià suma èxits any rere any\nTot preparat perquè Aldaia debute a Fitur\nDemostració de tornejat de ceràmica a Fitur\nL'alumnat de Quart de Poblet treballa valors com la resiliència o el respecte a través del cinema\nL'ITE s'adhereix al Pacte Local de Paterna per l'Innovació


Els sous baixen a l’Íbex català\nEls consellers cobren 310.000 € de mitjana, un 3% menys, però hi ha grans diferències entre empreses\n4 min. Barcelona 05/03/2017 00:00\n651x1251 Els sous baixen a l’Íbex català Els sous baixen a l’Íbex català\nUns 310.000 euros. Això és el que van cobrar l’any passat, de mitjana, el centenar de persones que han sigut membres del consell d’administració d’alguna de les sis empreses catalanes (CaixaBank, Gas Natural, Abertis, Grifols, Banc Sabadell i Cellnex, per ordre de valor a borsa) que formen part de l’Íbex-35. Però la mitjana amaga grans diferències en funció de la companyia que mirem. De les sis, el directiu que més va cobrar va ser Rafael Villaseca, el conseller delegat de Gas Natural, que va guanyar 3,37 milions d’euros, una xifra elevada però inferior als 3,41 milions que havia ingressat el 2015.\nEls salaris catalans cauen més que la mitjana espanyola\nLes sis empreses catalanes de l’Íbex van pagar en conjunt 30,9 milions als seus consells d’administració, un 3% menys. Però el comportament en cada una de les companyies va ser diferent: en un extrem hi ha l’augment del 27% en el cas de Cellnex i, en l’altre, el descens del 9,3% a Abertis, curiosament matriu de Cellnex.\nA més, sembla que l’augment o disminució de les retribucions del consell no manté cap relació amb l’evolució de la facturació o dels beneficis. En el cas d’Abertis, per exemple, van augmentar tant la facturació com els beneficis (excloent les operacions extraordinàries), però la retribució al consell va baixar més d’un 9%. En el cas del Sabadell, tant els ingressos com els beneficis pràcticament no van canviar, però el consell va cobrar gairebé un 8% menys.\nCaixaBank, la primera empresa catalana per valor a borsa, va rebaixar el sou del consell d’administració en un 3,6%, una proporció similar a la davallada de la facturació (-4,5%) malgrat que els beneficis es van disparar gairebé un 30%. A l’altre extrem, en canvi, Gas Natural (primera empresa catalana per facturació) va patir caigudes superiors al 10% tant en els ingressos com en els beneficis, però la remuneració al consell es va disparar precisament també per sobre del 10%, cosa que la companyia atribueix al fet que va augmentar el nombre de membres de les diferents comissions del consell.\nEls increments més alts de les retribucions, no obstant, van ser a Cellnex (+27%) i Grifols (+21%) –les dues amb augments del benefici, del 38% i el 3%, respectivament–, i amb circumstàncies una mica especials. En el cas de Grifols, pel relleu a la primera línia executiva, mentre que en el cas de Cellnex les xifres poden ser enganyoses perquè l’any 2015 només va cotitzar durant mig any i, per tant, les remuneracions del 2015 en conjunt van ser molt inferiors a les del 2016.\nDel centenar de persones que han estat al consell d’administració de les grans cotitzades catalanes el 2016, només 19 són dones\nL’empresa que va dedicar més diners a retribuir el consell el 2016 va ser Gas Natural, amb 7,7 milions, mentre que el 2015 havia sigut el Sabadell, amb una quantitat gairebé igual. La segona en quantia el 2016 va ser CaixaBank, amb 7,2 milions. Gas Natural i CaixaBank van viure l’any passat una revolució en els consells. El 30 de juny Isidre Fainé va deixar de ser president de CaixaBank, i va ser substituït per Jordi Gual. I uns mesos després, el 21 de setembre, Salvador Gabarró deixava la presidència de Gas Natural, on va ser substituït per Fainé, moment en què l’energètica va remodelar tot el consell per l’entrada del fons GIP al seu capital.\nEl ball de cadires ha provocat, per exemple, que Isidre Fainé, que el 2015 va guanyar 1,15 milions a CaixaBank, el 2016 es quedés en 579.000 euros. El mateix Fainé, que havia guanyat el 2015 81.000 euros a Gas Natural (on ja era conseller), va passar a cobrar 481.000 durant el 2016, amb un trimestre a la presidència.\nPel que fa a CaixaBank, Jordi Gual va arribar a la presidència l’1 de juliol i va guanyar 340.000 euros, molt per sota del que va cobrar el conseller delegat, Gonzalo Gortázar (2,52 milions), o el vicepresident, Antoni Massanell (1,38 milions).\nL’assignatura pendent de les empreses catalanes de l’Íbex és la incorporació de la dona als consells. Aquesta setmana s’ha sabut que Cellnex té el trist honor de ser l’única empresa de tot l’Íbex-35 que no té ni una sola dona al consell. Però a més, del centenar de persones que han estat al consell d’administració de les grans cotitzades catalanes el 2016, només 19 són dones. La proporció no arriba ni a una de cada cinc. La paritat, per tant, queda molt lluny.


Antoni Villas és designat finalment com a representant de les Garrigues a l'AMI | Notícies | SomGarrigues\nDimecres, 7 de d’octubre de 2015 - Juneda , Les Borges Blanques\nAntoni Villas és designat finalment com a representant de les Garrigues a l'AMI\nAntoni Villas, alcalde de Juneda i president del Consell Comarcal, serà finalment el representant de les Garrigues a l'Associació de Municipis per la Independència (AMI), tal com avançava fa uns dies aquest periòdic. Fins aquesta setmana, les Garrigues era una de les quatre comarques que no havia designat un representant al Consell Directiu, l'òrgan que aplega un membre de cada comarca. Ara, per tant, només queden l’Alta Ribagorça, el Baix Penedès i el Pallars Jussà.\nTotes les altres comarques (38) hi estan representades a través d’algun alcalde/ssa o regidor/a de la comarca escollit a l’última assemblea general de l'entitat, que va tenir lloc el 17 de juliol a Valls (Alt Camp) i que va servir per renovar la Comissió Executiva i el Consell Directiu. L’únic alcalde assistent de la comarca ja va ser Antoni Villas. Tot i això, l’assemblea va acabar amb la plaça de les Garrigues sense oficialitzar.\nEl 2 de setembre, va tenir lloc a Mollerussa (Pla d’Urgell) la primera reunió de la Comissió Executiva de l’AMI, però també va acabar sense cobrir la representació de les comarques que falaven. Fonts de l’entitat van afirmar que s’estaven fent les gestions per trobar les persones, però encara no les havien pogut concretar. Finalment, des d'aquesta setmana ja consta l'alcalde de Juneda com a tal. Fins ara, el representant comarcal era Enric Mir, alcalde de les Borges Blanques.


≫ Comprar Llibres Infantils Per Dormir > Mejor Precio 2022\nLlibres Infantils Per Dormir\nBenvingut/a al nostre blog de llibre en català. Aquí podràs trobar diferents productes de Amazon relacionats amb el llibre en català de la categoría Infantil. La lectura és una de les pedres angulars per aconseguir coneixement. Llegir, la lectura, és una de les millors habilitats que podem tenir. Ella ens acompanyarà al llarg de les nostres vides i permetrà que adquirim coneixement, i que entenguem el món i tot allò que ens envolta. També que puguem viatjar a qualsevol espai sense desplaçar-nos enlloc o que puguem ser la persona que vulguem ser per un moment. I és que llegir ens obre les portes del coneixement i dóna ales a la nostra inspiració i imaginació. Aquí pots trobar Llibres Infantils Per Dormir\n1 ≫ Top Ventas: Llibres Infantils Per Dormir\n2 ➤ Información sobre Llibres Infantils Per Dormir\n≫ Top Ventas: Llibres Infantils Per Dormir\n➤ Información sobre Llibres Infantils Per Dormir\nPrecio y opinión de Llibres Infantils Per Dormir\nLlibres Sobre Dormir Sol Per Nens\nEdat Com A Criteri Per La Seleccio De Llibres Infantils\nEstanteries Per Llibres Infantils\nLlibres Infantils Per 2 Euros\nLlibres Infantils Per A Treballar La Primavera\nLlibres Infantils Per Ensenyar Valors\nLlibres Infantils Per Tractar La Mort\nLlibres Infantils Per Treballar Geometria\nLlibres Infantils Per Treballar La Diversitat Sexual\nLlibres Per Aprendre Frances Infantils\nTitols De Llibres Infantils En Catala


No estàs sol, no tingues por.: Després de llegir els dos últims capítols del Tirant lo Blanc [9-2-2011].\nDesprés de llegir els dos últims capítols del Tirant lo Blanc [9-2-2011].\nCom diu el títol del capítol XIII, el tema principal és la maldat de la Viuda Reposada, durant tot el llibre ja havíem vist que aquesta no era una bona persona, però a aquest capítol queda completament al descobert. Aquesta malparla entre Tirant i Carmesina, i a aquest capítol fa creure a Tirant que Carmesina li esta enganyant amb Lauseta, el negre hortolà, i fa un pla per a que Tirant la crega: disfressa a Plaer de ma vida de l’hortolà i aquesta jugant li toca les mamelles i la besa, mentre Tirant el veu tot. Aquest quan el veu se li trenca el cor i queda completament destrossat. Però al capítol següent, quan Tirant va a partir Plaerdemavida va pujar a la galera i li va contar tota la veritat, però ja era massa tard, la mar estava tan brava que Plaerdemavida no va poder baixar-ne. Al poc temps totes les barques van naufragar i per últim la de Tirant també ho va fer, i Plaerdemavida i ell van morir.\nEl final del llibre no m’ha agradat ja que es molt trist, Plaerdemavida molt per error i Tirant a més de morir pel naufragi, pense que també mor per pena i penediment, ja que quan va vore que el vaixell s’inundava sabia que anava a morir lluny de la seua amada i damunt sense haver-se acomiadat d’ella, i crec que això és el més trit, no a soles que Tirant haja mort sinó que l’ha fet sense haver consolidat el seu amor amb la seua amada i tot ple de tristesa.\n*Aquest és el tràiler de la pel·lícula que es va fer basant-se en el llibre del Tirant lo Blanc.


Obre Finestres, una llibreria amb butaques i sense cobertura\nAl carrer Diputació de Barcelona, ofereix 42.000 llibres i aposta pel fons bibliogràfic i la diversitat lingüística\nUn dels racons dedicats a la ficció de la llibreria Finestres. Ferran Forné\nBarcelonaEls llibres d'assaig, en català, castellà, anglès, francès, gallec... donen la benvinguda a qui passa la porta de la nova llibreria Finestres, que aquest dijous obre portes al número 249 del carrer Diputació de Barcelona. La catalogació és sui generis: melancolia, dones amb poder, heretges, rebels i marginals, vida quotidiana.... Més al fons hi ha la ficció, còmodes butaques, làmpares antigues i una llar de foc. La llibreria, si les obres del costat ho permeten, vol ser sobretot un espai de silenci, un lloc per llegir però no per treballar: no hi ha cobertura. El silenci no és tan sols un suggeriment, s'ha d'acatar: hi ha tot de cartells que s'il·luminen si el to de veu és massa elevat.\nL'espai té un aire difícil d'ubicar en la línia del temps: alguns elements decoratius poden recordar els anys 30, hi ha un petit despatx que podria formar part d'una novel·la de Nancy Mitfort. La llibreria, que posa en valor el fons però tampoc oblida les novetats, de moment té 42.000 llibres (35.000 referències) a les prestatgeries, amb una clara aposta per la diversitat lingüística. Cada llibre pot tenir múltiples versions una al costat de l'altra: anglès, castellà, basc, gallec, francès, català... A la tardor, just al davant, obrirà un altre espai que estarà dedicat a l'art, al còmic i a la il·lustració i que oferirà unes 15.000 referències. En total, els dos espais sumaran uns 800 metres quadrats.\n"Vol ser una finestra d'evasió i de presa de consciència. Hi ha un ric fons bibliogràfic, allunyat de les pressions comercials", assegura l'empresari farmacèutic i mecenes Sergi Ferrer-Salat, que ha impulsat el projecte. Hi ha un gran espai dedicat a la poesia i una gran diversitat bibliogràfica. "Intentem portar molts llibres de l'estranger, llibres que ens despertin la curiositat, de petites editorials", diu la seva directora, Àurea Perelló. A l'hora de portar els llibres de les illes britàniques, el problema, assegura Perelló, no ha estat tant la pandèmia com el Brexit.\n"No és només un espai físic, sinó un projecte cultural, amb una programació molt potent que convidarà al debat amb autors nacionals i internacionals", diu Perelló. En aquest punt, la llibreria tampoc vol seguir la línia més canònica. "Volem fugir de la presentació de llibres més habitual i ortodoxa, fer més performances, lectures en veu alta, com es fa en altres llocs d'Europa, i no cenyir-nos a l'actualitat; si hi ha un autor que fa deu anys que no publica però ens flipa també el portarem", avança l'escriptor Kiko Amat, que forma part de l'equip de Finestres amb l'escriptora Marina Espasa, les llibreteres Àurea Perelló i Mireya Valencia i l'agent literària Camila Enric. Els dissabtes hi haurà vermut literari amb propostes de spoken word, comèdia stand-up i poesia.\nAlbert Pijuan i Camila Sosa, guanyadors del nou premi de la llibreria Finestres\nUna altra singularitat de la llibreria són els premis. Aquest dimecres, durant la presentació del nou espai a la premsa, s'han anunciat els guanyadors d'obra publicada, dotats cadascun amb 25.000 euros. En català, el premi, que vol donar una segona oportunitat als llibres, ha estat per a Albert Pijuan i la seva obra Tsunami (Angle), en què la natura es venja de l'expansió hotelera.\nAl pati de la llibreria, que serà també cafeteria, Pijuan s'ha comparat amb el carboner d'un creuer de vapor, perquè constantment alimenta les llibreries amb carbó, és a dir, diners. És un comprador compulsiu de llibres. L'altra guanyadora ha estat l'escriptora argentina Camila Sola per Las malas (Tusquets), on explica la vida d'unes trans a la ciutat de Córdoba, entre les quals l'autora mateixa. Sosa, que per culpa de la pandèmia ha hagut d'agrair el premi des de l'Argentina a través de la pantalla, ha reivindicat amb molt sentit de l'humor la visibilitat del col·lectiu trans i ha destacat que també a través dels llibres es pot canviar la manera com s'hi adreça la societat. El mes vinent la llibreria anunciarà les beques d'assaig, que sumen un total de 40.000 euros. Espasa ha reivindicat al importància d'aquestes beques perquè l'assaig és un gènere al qual "en aquest país li falta múscul."\nllibreries mecenatge Sergi Ferrer-Salat


La Ruta de la Seda també passa per la Universitat de València | infouniversitat\nLa Ruta de la Seda també passa per la Universitat de València\nPosted by Redacció on 1 octubre 2015 in Patrimoni · 0 Comments\nLlotja de València, testimoni de l’esplendor valenciana com a conseqüència del comerç de la seda en l’Edat Moderna.\nREDACCIÓ. Fotos: Miguel Lorenzo. El comerç de la seda és una de les vies al voltant de les quals ha girat la relació entre els pobles d’Orient i Occident durant mil·lennis. Una comunicació econòmica, tecnològica, artística i cultural entre àrees geogràfiques molt allunyades per a intercanviar productes i formes artístiques i que ha provocat múltiples canvis en societats i pobles. La Universitat impulsarà València com a Ciutat de la Seda l’any 2016 i fomentarà els intercanvis culturals i acadèmics entre l’alumnat en el marc d’aquesta celebració. Representants de la Universitat, l’Ajuntament de València, la Càtedra Unesco València, el Col·legi de l’Art Major de la Seda i la Generalitat Valenciana han tractat aquest dilluns, a la Facultat d’Economia, la potencialitat d’una celebració així a València.\nL’Organització Mundial del Turisme (OMT), responsable del programa de la Ruta de la Seda, va incloure el passat 1 d’abril Espanya com a país del programa, arran de la sol·licitud que la Universitat i el Centre Unesco València havien traslladat al Ministeri d’Indústria, Energia i Turisme i que aquest traslladà a l’OMT.\nJoan Calabuig, Francesc Colomer, Clara Martínez, José Manuel Pastor, Vicente Genovés i Alejandro Noguera, a la Facultat d’Economia.\nLa Ruta de la Seda s’inicia a la Xina i transcorre per l’Àsia central i Turquia fins la Mediterrània, Itàlia i Espanya. València és una part clau d’aquest llegat cultural. Edificis com ara la Llotja de la Seda, reconeguda com a Patrimoni Mundial de la Unesco el 1996, o la seu del Col·legi de l’Art Major de la Seda de València, actualment en rehabilitació, ho posen de manifest. “Podrem ajudar a liderar col·lectivament la Ruta de la Seda”, ha destacat Clara Martínez, vicerectora de Sostenibilitat i Planificació, sobre el paper que pot desenvolupar la institució acadèmica en el projecte de fer de València punt central de la Ruta de la Seda 2016.\nEl passat juliol les Corts van recolzar la proposta per a València com a Ciutat de la Seda 2016, coincidint amb el vint aniversari de la Llotja com a Patrimoni Mundial de la Unesco i la pròxima reobertura del Col·legi de l’Art Major de la Seda. L’agost passat s’ha constituït la Xarxa d’Universitats de la Ruta de la Seda. Actualment, damunt la taula està la voluntat de liderar la capitalitat de València en la Ruta de la Seda l’any 2016, segons ha explicat el secretari autonòmic de Turisme, Francesc Colomer, durant el col·loqui de presentació a la Facultat d’Economia.\n“Aquest fet posicionarà la ciutat i la Comunitat en el mapa de les rutes internacionals d’intercanvi cultural”, ha dit el polític valencià, qui s’ha referit al paper de la Universitat en aquest procés com a peça vital per a posar en valor el turisme, una eina “per a la lluita contra l’exclusió social i l’atur”. Clara Martínez ha subratllat al seu torn que una de les principals intencions de la Universitat és que l’estudiantat forme part d’aquest procés com a protagonista d’intercanvis, no només acadèmics, sinó també esportius i musicals, amb l’objectiu de “compartir cultures junts en un únic projecte”.\nPonents del col·loqui sobre la Ruta de la Seda a València, a la Facultat d’Economia, aquest dilluns; i públic assistent a l’acte.\nLa prosperitat de les manufactures sederes valencianes arranca de la tradició d’època musulmana, però la indústria va experimentar un notable creixement gràcies a l’arribada a la ciutat d’artesans genovesos, que van importar tecnologia avançada i van incentivar l’especialització artesanal necessària per a obtindre teixits de qualitat. La ciutat de València va ser una important exportadora de teles de seda a la fi del segle xv. El Col·legi de l’Art Major de la Seda, institució gremial, es va convertir en garant de la precisió tècnica amb què s’elaboraven els diferents tipus de teixits, gràcies a la qual cosa les sedes valencianes van assolir una notable importància fora de les seues fronteres.\nPúblic assistent al col·loqui sobre la Ruta de la Seda que va acollir la\nActualment, la Universitat està present en les rutes de la Seda de l’Organització Mundial del Turisme (OMT) i de la Càtedra Unesco, a més de la Xarxa d’Universitats Ruta de la Seda, cosa que fa de València el focus visible en aquest mapa. La institució acadèmica també ha oferit a tots els actors implicats en el projecte que s’organitzen com a grup per a coordinar accions. Des dels empresaris (Cambra de Comerç), institucions (Agència Valenciana de Turisme, Regidoria de Turisme), Unesco, OMT, Col·legi de l’Art Major de la Seda i la resta d’implicats del territori.\nEl col·loqui sobre la Ruta de la Seda a València ha estat moderat pel degà de la Facultat d’Economia, José Manuel Pastor, i hi han participat, a més de Francesc Colomer i Clara Martínez, el regidor de Turisme de l’Ajuntament de València, Joan Calabuig; Alejandro Noguera, com a membre del Comité Unesco València; i Vicente Genovés, en representació del Col·legi de l’Art Major de la Seda de València.\nFaçana del Col·legi Major de la Seda.\nEn el debat que va acollir la Facultat d’Economia, Joan Calabuig va destacar que la Ruta de la Seda és “una gran oportunitat per a l’impuls de l’activitat econòmica i la creació d’ocupació” i va reivindicar el turisme cultural a València com a eix central de tot aquest projecte. Per la seua banda, Vicente Genovés va insistir en la conjuntura actual com “un moment idoni per a recuperar la Ruta de la Seda” i va anunciar que el Col·legi de l’Art Major de la Seda de València obrirà les seues portes en maig del 2016. Alejandro Noguera va definir la Ruta de la Seda com una “ruta de diàleg que busca enllaçar i donar suport a l’intercanvi entre cultures”.\nLa Universitat, promotora d’incloure Espanya en la Ruta\nDesprés del reconeixement d’Espanya com a país número 32 del programa de la Ruta de la Seda, per part de l’Organització Mundial del Turisme, arran de la petició del Ministeri d’Indústria, Energia i Turisme, el senador José María Chiquillo, persona que ha integrat el grup perquè Espanya forma part del programa d’OMT, va ser designat per AECID com a focal point per a la Unesco Silkroad online Platform. Des d’eixe moment Espanya està present en els dos programes existents en aquesta àrea.\nAixí mateix, des del Ministeri s’ha sol·licitat a l’OMT i a la Unesco que el punt de la península que aparega en els mapes, interactiu els dos, siga València, com a referència de les rutes.\nEspanya ja forma part d’algunes rutes tant d’àmbit nacional com europeu. Des del 1990, any en què es va constituir a l’Estat espanyol, amb la col·laboració de la Universitat de València, la Comissió Espanyola de la Ruta de la Seda, s’ha actuat en la línia de formar part de la Ruta de la Seda com un itinerari cultural amb una tradició de fa segles.\nPrevious Post Iniciar-se en el skateboarding, de la mà del Servei d’Educació Física i Esports Article següent Gastronomia i idiomes, una fusió d’èxit en el Tastallengües


Ampa Pau Boada: de juny 2012\nEl divendres dia 22 de juny es va entregar a les famílies un full de preus que estava incomplert dintre de les famílies que participen en el projecte de reutilització, faltava el dels quadernets fungibles, aquells que s'escriuen i no es poden reutilitzar.\nPublicat per Ampa Pau Boada a 5:54 Cap comentari :\nPublicat per Ampa Pau Boada a 5:09 Cap comentari :\nPublicat per Ampa Pau Boada a 5:48 Cap comentari :\nLa gestió i valoració de les subvencions de llibres\nEn el Consell Escolar celebrat el dia 04 de juny després de que es preguntés per part d'un dels membres de l'Ampa pel tema de les subvencions de llibres, es va comunicar la nova organització en les sol·licituds de subvencions i la negativa en incloure els llibres de text i sí les sortides i les colònies, per part del representant de la regidoria d'educació.\nLa reacció de la Junta va ser immediata. A la següent Assemblea de socis on no constava com a ordre de dia aquest tema, sí que es va informar perquè es comencés a transmetre als pares. També es va decidir informar a totes les Ampes d'aquesta situació i que entre totes prenguéssim una decissió i si esqueia el començament de les reinvindicacions conjuntes.\nDos dies més tard de l'Assemblea el representant de l'Ajuntament es posa en contacte amb el director de la nostra escola i comenta que TOT torna a la normalitat i es deixa sense efecte el que havia dit a l'Assemblea.\nDe tota manera manteniment la reunió informativa i posada en comú sobre aquest tema ja que si aquest any s'ha intentat realitzar-ho d'aquesta manera, algun any hi tornaran. I hem d'estar preparats per respondre firmemment i conjuntament com una sola veu.\nPublicat per Ampa Pau Boada a 5:31 Cap comentari :\nEtiquetes de comentaris: Curs 2011-2012 , Curs 2012-2013 , Llibres , Reivindicacions\nPublicat per Ampa Pau Boada a 15:10 Cap comentari :\nEtiquetes de comentaris: Activitats infantils , Curs 2011-2012 , Festa final de curs\nLa nostra Ampa té com a objectiu recolzar i complementar en el necessari l'educació dels nostres infants, i a més vetllar perquè les administracions, sobretot la més propera, la local, segueixi criteris d'igualtat davant tots els nens i nenes de Vilafranca. Ens veiem en l'obligació moral de reinvindicar uns drets essencials com poden ser el dret a la igualtat d'escolarització i al dret de rebre atenció administrativa pública. A més defensem l'ESCOLA com a espai educatiu i no d'INSPECCIÓ. Cada entitat pública ha de realitzar unes accions i defugir d'aquestes obligacions és un acte que directament contra els nostres drets i contra la IGUALTAT.\nDonat que la declaració del nostre representant al Consell Escolar ha estat oral i encara no tenim les bases sobre el text definitiu de quina serà l'entitat que valorarà i gestionarà les subvencions, esperem la resposta de la resta d'ampes públiques vilafranquines.\nPublicat per Ampa Pau Boada a 23:22 Cap comentari :\nEtiquetes de comentaris: Curs 2011-2012 , Curs 2012-2013 , Escola\n84 inscripcions pel III Torneig de Futbol-Sala. Serà un matí de partits de futbol de diferents categories i edats. És tot un èxit de participació dels nens i nenes, organitzat conjuntament amb l'escola, representada amb l'Elena Morales i l'Ampa Pau Boada.\nUn exemple més de nens i nenes que fan activitat física i practiquen accions saludables.\nI ara com es diu... Que guanyi el millor!!!\nEtiquetes de comentaris: Activitats esportives , Activitats infantils , Curs 2011-2012


El tianenc Enric Canals s’endinsa en el personatge de Tarradellas en el seu nou llibre - La Local Tiana | La Local Tiana\nCultura | Personatges de Tiana\nEl tianenc Enric Canals s’endinsa en el personatge de Tarradellas en el seu nou llibre\nEnric Canals director del documental "Els Oblidats de la Línia Maginot" / sergiquevedo\n‘Tarradellas, el guardià de la memòria’, desvetlla documentació inèdita de l'expresident, guardada a l’arxiu històric de Poblet.\nEl guardià de la memòria Enric Canals història Josep Tarradellas llibre Tarradellas\nAnna Molas | 30/09/2017 a les 10:24 0\nGairebé un any després de l’estrena del documental “Tarradellas, l’home que ho guardava tot”, tornem a parlar amb el periodista tianenc Enric Canals. Aquesta vegada amb motiu del seu nou llibre publicat: Tarradellas, el guardià de la memòria, que es podria considerar una versió estesa del documental mencionat, construït a partir de les mateixes fonts.\nSegons Canals, Tarradellas és un personatge polièdric amb molts vessants diferents que el farien l’heroi perfecte de Hollywood. Així ho explica:\nA més, remarca, Tarradellas tenia una obsessió: guardar-ho tot. Tan bon punt va tenir consciència d’estar vivint situacions que serien importants per explicar la història en el futur, l’expresident va començar a emmagatzemar documents de tot tipus. Ho va fer durant l’exili i un cop tornat a Catalunya, ja amb la Generalitat restablerta.\nUn dels aspectes nous que el llibre ofereix és l’estudi dels papers de l’anomenada “carpeta blava”, on Tarradellas emmagatzemava més de 700 documents. Va decidir no deixar consultar-la fins passats 15 anys de la seva mort o la de la seva muller. Canals ens explica per què ho va fer i què contenien:\nEl termini per consultar la carpeta blava vencia el 2016, però ja des de 2015 Josep Maria Ràfols (coautor del llibre) i ell mateix van començar a estudiar-lo amb el compromís de no fer-ho públic fins que el temps exigit hagués passat.\nMés enllà dels documents de la carpeta, la importància de l’arxiu Tarradellas és enorme. Ell mateix ens explica per què:\nEl llibre es va col.locar ràpidament a la segona posició de llibres més venuts a Catalunya en la categoria de no ficció, segons el suplement ‘Culturas’ de La Vanguardia del mes de juny. Aquest fet, segons Canals, podria deure’s al fet que el llibre està escrit amb un llenguatge periodístic més que no pas històric. Així ho considera:\nEnric Canals ha acabat desitjant que molta gent s’animi a llegir el llibre i ha anunciat, tot i encara sense confirmació, que és probable que ben aviat el pugui presentar a la Biblioteca Can Baratau de Tiana.


Edgar Angelats | Club Natació Molins de Rei\nTag Archives:Edgar Angelats\nL'absolut s'estrena amb el Dos Hermanas share\nL’equip absolut de waterpolo del CN Molins engega la temporada 2015-2016 aquest dissabte a les 18h davant el recent ascendit Dos Hermanas.\nEls nois entrenats per en Sergi Pedrerol comencen la Lliga amb el conjunt sevillà, que acaba de pujar a la Primera Divisió espanyola. Els molinencs s’han reforçat amb jugadors provinents de la Divisió d’Honor, com l’Edgar Angelats, que torna després d’una campanya al CN Catalunya i l’Èric Fernández, del CN Sant Andreu. També han arribat en Marc Salvador, del CN Terrassa i el porter Max Vernet del CN Rubí, dues joves promeses que reforçaran el bloc de les passades temporades. Tornen al club l’Aleix Castillo (CN Vallirana) i els germans Contreras, l’Axel i el Marc provinents del CN Barcelona i el CE Mediterrani.\nDesprés d’una pretemporada en què l’equip ha donat mostres de tenir un bon potencial, la primera prova de foc serà aquest dissabte a les 18h a la municipal davant l’equip andalús. Tot i ser un recent ascendit, el CW Dos Hermanas va ser el campió de la Segona Divisió espanyola la passada temporada, d’aquí que el CN Molins no vulgui refiar-se.\nEl mateix dissabte, la municipal serà l’escenari de dos partits de Divisió d’Honor: a les 12.45h juguen el Sant Feliu i el Terrassa i a les 16h el CN Rubí i el CN Sabadell.\nLa millor defensa de la lliga dóna els 3 punts share\nL’absolut masculí del club es va imposar amb claredat al Madrid Moscardó per 7-4 en un duel marcat per la gran defensa molinenca.\nEl parcial espectacular de 6-1 en els primers 20 minuts va deixar encarrilat el duel contra el conjunt madrileny, que arribava a la municipal molt necessitat de punts en la seva lluita per fugir del descens. Els de Sergi Pedrerol van estar superbs en defensa. Les aturades de Vivkers sota pals i les actuacions d’Angelats i Rodríguez amb els boies visitants van evitar les seves opcions de marcar. En atac, els més inspirats van ser Contreras i Prats, amb dues dianes cadascú. Amb aquesta nova victòria, el CN Molins té gairebé lligada la tercera posició final a la Primera Divisió espanyola.\nEls altres dos absoluts del club també van guanyar els seus compromisos. Els nois del B es van imposar per 5-4 al Vallirana, en un emocionant enfrontament amb final ajustat. Més còmoda va ser la victòria de les noies de Siscu Díaz a la piscina del Figueres. El femení molinenc va superar les gironines per un clar 5-12 que les manté líders del seu grup de Segona catalana.\nJuvenil masculí CE Mediterrani 13 – 5 CN Molins\nJuvenil femení AESE/L’Hospitalet 3 – 25 Vallirana/Molins\nCadet CN Molins 10 – 7 CN Granollers\nAleví UE Horta 6 – 3 CN Molins


Tur Olmo, Josep\nT TU 1 Imatge 1 Col·laborador/a 55 Visites Bústia de suggeriments\nTur Olmo, Josep (Santa Eulària des Riu 1931) SOC/TUR Hoteler i periodista. Abandonà els estudis de dret, a la Universitat de Barcelona, atret pel món turístic i seguint la tradició familiar del seu avi, que regentà Can Fita (la primera fonda i pensió de Santa Eulària des Riu), i es traslladà a Suïssa, on es titulà en economia, comptabilitat i organització d’empreses turístiques per l’Escola Superior d’Hoteleria de Lucerna; També es va titular a la mateixa escola en premsa, màrqueting i relacions turístiques. A Suïssa compatibilitzà els estudis amb la pràctica hotelera. És, així mateix, llicenciat en economia turística i diplomat en finances, comptabilitat i màrqueting per a directors d’hotel per la Universitat de Cornell (EUA). Començà treballant en diversos hotels d’Alemanya; l’any 1964 inaugurà com a director l’Hotel s’Argamassa, que al poc temps fou comprat per la cadena hotelera Melià; els dos hiverns següents inaugurà dos hotels de la mateixa cadena a Canàries, i el 1966 es traslladà a Madrid per treballar al Departament de Premsa i Màrqueting de Melià. Entre 1970 i 1977 dirigí l’hotel Bahía Palace de Palma, de la mateixa cadena, de la qual arribà a ser director de la divisió hotelera. Finalitzà la seua carrera professional com a directiu de banca. El 1977 entrà a Bankunión, del grup Banco Urquijo, i després passà al Banc de Crèdit Balear, on es jubilà. Fou president del Foment del Turisme d’Eivissa i Formentera entre 2004 i 2010; durant la seua presidència desenvolupà diverses campanyes de promoció de nous productes turístics per a les Pitiüses. Com a periodista s’inicià en el prestigiós Frankfurter Allgemeine i ha col·laborat en revistes com Editur (corresponsal a les Pitiüses des de 1991). És membre de l’Associació Catalana de Periodistes i Escriptors de Turisme (ACPETUR), de la Federació Espanyola de Periodistes i Escriptors de Turisme (FEPET), de la Federació Internacional de Periodistes i Escriptors de Turisme (FIJET) i de l’Associació Professional d’Informadors de Premsa, Ràdio i Televisió (APEI-PRTV). És soci fundador de la Cambra de Periodistes i Comunicadors de Turisme, de la Chaine des Rostisseurs, soci fundador i d’honor de l’SKAL Club d’Eivissa i past-president dels SKAL Clubs de Mallorca, Tenerife i Eivissa. El 2007 el Consell Insular d’Eivissa li publicà el llibre Desde mi ocio, que és una recopilació d’articles de temàtica generalment turística publicats principalment a la revista Proa i a Diario de Ibiza. Ha estat distingit amb diversos reconeixements, com les medalles de Bronze i de Plata al Mèrit Turístic, la Medalla d’Or a la Promoció Turística concedida pel govern d’Àustria, la Placa d’Honor d’Onda Cero (2010) i el Premi Posidonia 2011 concedit per la Cambra de Comerç. [FCC]


L'Ajuntament de Peníscola adquirix desfibril·ladors per a sumar noves dependències municipals i els centres educatius als espais cardioprotegits de la ciutat. - Diari Millars, informació local en valencià.\nL’Ajuntament de Peníscola adquirix desfibril·ladors per a sumar noves dependències municipals i els centres educatius als espais cardioprotegits de la ciutat.\nEs vol aconseguir un municipi més cardioprotegit.\nDes de la setmana pròxima, a més dels desfibril·ladors amb els quals compta el transport sanitari, les platges, la Policia Local i el poliesportiu municipal, les veïnes i veïns de la ciutat comptaran amb estos equipaments en el col·legi de primària i l’institut; a ells se sumen com a espais cardioprotegits també l’edifici sociocultural, el Servei d’Atenció Ciutadana, els Serveis Socials, la Ludoteca municipal, la Unitat de Respir Familiar i l’edifici principal de l’Ajuntament en el Barri antic.\nLa regidora de Benestar Social, María Jesús Albiol, així ho ha confirmat, després de la celebració dels cursos de formació per a l’ús dels desfibril·ladors per part de funcionaris municipals destinats en cadascun dels serveis, així com per part de dos docents de cada centre educatiu, esta mateixa setmana.\nPost més nousL’Ajuntament demana col·laboració al port de Castelló en el disseny del pla de qualitat de l’aire\nPost més vellsCastelló celebra les jornades de l’arròs a banda


Marina Porras reivindica el periodisme literari\nAquesta setmana la Marina Porras, llibretera, crítica literària i professora a la Universitat Pompeu Fabra, troba una excusa per reivindicar el period\nisme literari: la publicació de "No me'n recordo de res", de la periodista novaiorquesa Nora Ephron, que ha publicat Angle Editorial.\nAquesta setmana la Marina Porras, llibretera, crítica literària i professora a la Universitat Pompeu Fabra, troba una excusa per reivindicar el periodisme literari: la publicació de "No me'n recordo de res", de la periodista novaiorquesa Nora Ephron, que ha publicat Angle Editorial.\nMarina Porras reivindica les il·lusions perdudes\nAquesta setmana la Marina Porras, llibretera, crítica literària i professora a la Universitat Pompeu Fabra, troba una excusa per reivindicar les il·lu\nsions perdudes: la publicació de "La duquessa de Langeais", d'Honoré de Balzac, d'Edicions de 1984.\nAquesta setmana la Marina Porras, llibretera, crítica literària i professora a la Universitat Pompeu Fabra, troba una excusa per reivindicar les il·lusions perdudes: la publicació de "La duquessa de Langeais", d'Honoré de Balzac, d'Edicions de 1984.\nMarina Porras reivindica els papers privats dels escriptors\nAquesta setmana la Marina Porras, llibretera, crítica literària i professora a la Universitat Pompeu Fabra, troba una excusa per reivindicar els texto\ns que escriuen els escriptors en la seva intimitat, aquells que en principi no volen que vegi ningú.\nAquesta setmana la Marina Porras, llibretera, crítica literària i professora a la Universitat Pompeu Fabra, troba una excusa per reivindicar els textos que escriuen els escriptors en la seva intimitat, aquells que en principi no volen que vegi ningú.\nMarina Porras reivindica Carson McCullers\nAquesta setmana la Marina Porras, llibretera, crítica literària i professora a la Universitat Pompeu Fabra, troba una excusa per reivindicar l'escript\nora del sud dels Estats Units Carson McCullers: la publicació de "Rellotge sense agulles".\nAquesta setmana la Marina Porras, llibretera, crítica literària i professora a la Universitat Pompeu Fabra, troba una excusa per reivindicar l'escriptora del sud dels Estats Units Carson McCullers: la publicació de "Rellotge sense agulles".\nMarina Porras reivindica la hipocresia\nAquesta setmana la Marina Porras, llibretera, crítica literària i professora a la Universitat Pompeu Fabra, troba una excusa per reivindicar la hipocr\nesia, la publicació d'un llibre de poesia: "Poemes de l'hora de dinar", del poeta americà Frank O'Hara.\nAquesta setmana la Marina Porras, llibretera, crítica literària i professora a la Universitat Pompeu Fabra, troba una excusa per reivindicar la hipocresia, la publicació d'un llibre de poesia: "Poemes de l'hora de dinar", del poeta americà Frank O'Hara.


Barcelona acomiadarà amb una festa l’escultura d’Antonio López | Catalunya | EL PAÍS Catalunya\nLa companyia Comediants amenitzarà la retirada de la peça de l'esclavista, que anirà a un museu\nBarcelona 23 FEB 2018 - 20:18\tCET\nL'Ajuntament de Barcelona celebrarà una festa el proper 4 de març en el decurs de la qual retirarà l'estàtua dedicada a l'esclavista Antonio López de la plaça homònima. L'acte ha estat promogut pel Comissionat de Programes de Memòria i pel districte de Ciutat Vella i s'hi inauguraran dos faristols on s'informarà sobre la història de la plaça.\nL'equip de govern va prendre el compromís de retirar l'escultura fa mesos, després que entitats i moviments ciutadans reclamessin durant dècades la supressió del monument a un empresari del segle XIX que es va enriquir gràcies al tràfic de persones procedents d'Àfrica a Cuba. La intenció del Consistori era retirar el monument el desembre passat però la junta electoral ho va desaconsellar. Finalment serà el diumenge quatre de març.\n“Retirar l'estàtua és una reivindicació de moltes entitats veïnals i és una manera de reconèixer molts col·lectius que en aquesta ciutat lluiten contra el racisme i la xenofòbia”, recordava aquest divendres el primer tinent d'alcalde, Gerardo Pisarello. “Una ciutat moderna i europea que vol ser reconeguda com a ciutat refugi no pot homenatjar una persona de les característiques d'Antonio López”, va afirmar.\nLa festa de retirada del monument a l'esclavista Antonio López estarà protagonitzada per la companyia Comediants. L'estàtua abandonarà el pedestal i serà traslladada al Centre de Col·leccions del Museu d'Història de Barcelona (MUHBA), on quedarà guardada amb la resta del patrimoni de la ciutat. La festa començarà el proper 4 de març a les 11.30 hores. Hi haurà tallers infantils de pintura, dibuix, circ i titelles, un petit castell de focs, xocolatada i música. Fins a les 13.30 la Via Laietana romandrà tancada a la circulació de vehicles.\nLa regidora de Ciutat Vella, Gala Pin, va destacar que a l'estiu es continuarà amb la reforma de la Via Laietana: “Començarem les obres a la plaça Antoni Maura i de les cantonades per millorar les voreres i també el trànsit de vianants”.\nEl Consistori pretenia rebatejar la plaça Antonio López com a plaça de les Bullangues però va frenar la proposta després que l'entitat Tanquem el CIE i la productora Metromuster iniciessin una campanya de recollida de firmes per portar a la multiconsulta del maig vinent una pregunta demanant que la plaça es digui Idrissa Diallo, el primer mort al CIE de Zona Franca.\nUn esclavista amb el títol de Gran d'Espanya\nEl personatge d'Antonio López està ple d'ombres. A principis del segle XIX va participar en el tràfic d'esclaus des de les costes africanes cap a Cuba. Després es va instal·lar a Barcelona on va continuar les seves activitats empresarials transportant milers de soldats espanyols que van lluitar en diverses guerres colonials. Va finançar l'esforç militar que el Govern va realitzar a la Guerra dels Deu Anys a Cuba. Alfons XII li va atorgar el 1878 el títol de marquès de Comillas i el 1881 el de gran d'Espanya. Va morir el 1883 i el 1884 ja havien posat el seu nom a l'antiga plaça de Sant Sebastià i col·locat una estàtua. En 1936 el monument va ser derrocat però el 1944 va ser reconstruït per l'escultor Frederic Marès en els primers anys del franquisme.


Ajuntament d'Alella - Literatures amb sentits. La Ilíada d'Homer\nPortada|Cultura i Festes|Regidoria de Cultura|Can Manyé. Espai d'art i creació|Agenda|19-06-2019\nLiteratures amb sentits. La Ilíada d'Homer\nTipus d'acte Literatura, Vi i gastronomia\nDimecres 19 de juny a les 19.30 al centre d’art Can Manyé d’Alella\nLiteratures amb sentits (54): Ilíada d’Homer\nEsdeveniment de primer ordre, el de la publicació de la Ilíada d’Homer, en la versió que va deixar enllestida abans de morir, el febrer de l’any passat, l’hel·lenista Montserrat Ros. Aquesta obra monumental, editada per Adesiara, és un volum de més de 1.200 pàgines. Ens en parlaran l’editor Jordi Raventós i el destacat hel·lenista Jaume Pòrtulas, que signa un dels dos estudis introductoris.\nLa Ilíada és el poema èpic més antic de la literatura grega i l’obra principal que va conformar la identitat dels grecs com a poble. Al costat de l’Odissea, ha influït decisivament, al llarg dels segles, en la cultura occidental. La ira d’Aquil·leu contra Agamèmnon, els combats acarnissats entre aqueus i troians, la darrera trobada d’Hèctor i Andròmaca, els enganys i les ingerències dels déus, la mort de Pàtrocle o la compassió del victoriós Aquil·leu davant les súpliques del vell Príam són alguns dels episodis més impressionants i inoblidables de la guerra de Troia que han acompanyat els lectors –i els oients– de totes les èpoques.\nMaridarem la sessió amb el vi Orígens blanc de Masia Can Coll de Badalona.\nCol·laboren: Masia can Coll, Can Manyé espai d'art i creació, Biblioteca Ferrer i Guàrdia d’Alella i llibreria La Llopa de Calella.


Tema 4.- Inclusions intracel·lulars i formes de diferenciació  | Microbiologia I (UAB) | Unybook\nTema 4.- Inclusions intracel·lulars i formes de diferenciació (2016)\nTema 4.- Inclusions intracel·lulars i formes de diferenciació\nCpaniselloaranda Fonaments microbiologia i virologia 1r CBM Tema 4.- Inclusions intracel·lulars i formes de diferenciació En aquests tema parlarem d’altres estructures específiques que poden tenir els organismes procariotes, i alhora farem esment a diferents formes de diferenciació cel·lular que duen a terme alguns d’aquests organismes.\n1.- Cossos d’inclusió Són estructures internes dels bacteris i són grànuls que serveixen com a magatzem per diferents substàncies orgàniques o inorgàniques. Normalment s’usa com a magatzem per a nutrients necessaris pel seu metabolisme.\n Cossos d’inclusió orgànics aquest tipus de cossos d’inclusió es poden classificar en diferents tipus depenent del material que continguin al seu interior.\no Glucogen cossos d’inclusió amb polímer d’unitats de glucosa. Serveix com a font de carboni i energia.\no Poly-β-hidroxibutirat (PHB) tipus de lípid que es fa servir com a reserva en ambients amb pocs nutrients ja que s’usa com a font d’energia i com a font de carboni. Molts bacteris i Archaea tenen aquest tipus de grànuls. Es troba a la monocapa de la membrana, a la monocapa lipoproteica de gramnegatius.\no Cianoficina polipèptids d’arginina i àcid aspàrtic que serveixen com a font de nitrogen. Un exemple de bacteris que en tenen són els cianobacteris.\no Carboxisomes aquests grànuls contenen la proteïna ribulosa-1,5-bifosfat carboxilasa (RUBISCO), que s’usa per fixar el CO2. Es troba per exemple en cianobacteris.\n Cossos d’inclusió inorgànics són aquells que emmagatzemen substàncies inorgàniques.\no Grànuls sofre acumulen sofre. Els tenen organismes que es troben en fons marins.\no Grànuls polifosfat contenen polímers lineals de fosfat. Aquests organismes reben el nom de metacromàtics i algun exemple seria Mycobacteris i Corynebacterium.\no Magnetosomes acumulen ferro en forma de magnetita (Fe3O4). Al voltant dels grànuls hi ha una monocapa proteica. No es sap ben be per a que serveixen, però es pensa que és perquè microorganismes s’orientin en camps magnètics.\n2.- Inclusions funcionals Són acumulacions de molècules o substàncies amb una funció concreta.\n Vacúols de gas estan envoltats per una membrana proteica. Ho tenen organismes que viuen en H2O i contenen gas. La seva membrana és impermeable a qualsevol solut exceptuant el gas. Permeten regular la flotabilitat, si han de variar alçada en aigua modifiquen aquests vacúols. Això els permet desplaçar-se. Alguns bacteris que tenen això són cianobacteris i de l’espècie nòstoc.\n Clorosomes microorganismes que emmagatzemen pigments fotosintètics.\nPigment per fer fotosíntesi és la bacterioclorofil·la i no pas la clorofil·la. Alguns bacteris que ho tenen són les bacterioclorofil·les C, D i E que es troben en bacteris verds del sofre.\nCpaniselloaranda Fonaments microbiologia i virologia 1r CBM 3.- Endospores bacterianes Són formes de diferenciació molt especials. Ho fan els microorganismes per protegir-se de condicions adverses és una estructura molt resistent i que sobreviu a condicions extremadament seques.\nEstructura altament deshidratada (15% aigua), contenen informació genètica del organisme però no tenen activitat metabòlica, estan en estat de latència (repòs, dormant State).\nD’aquesta manera pot sobreviure molts anys a condicions extremes (fins a 105) com ara poden resistir a condicions ambientals extremes, temperatures elevades, radiació, agents químics, sequedat...\n3.1.- Posició endospores La descripció dels microorganismes en funció de la posició de les seves espores és una manera de classificar les espores, però no té cap importància funcional. Es poden trobar endospores centrals, subterminals o terminals. Aquestes estructures refractaran la llum diferent.\n3.2.- Estructura El que fa que l’endospora sigui resistent, és la seva estructura tant protegida.\n Protoplast es troba al centre i és on hi ha el nucli o citoplasma que conté molt poca aigua. Conté el DNA i els enzims necessaris per poder reviscolar. Conté ribosomes.\n Còrtex es troba per sobre la paret cel·lular, i és una estructura formada per un peptidglicà més laxe. Ho trobem en els grampositius.\n Cutícula / Coberta impermeable / spore coat complexe proteix de queratina completament impermeable.\n Exospori complex proteic.\nEl nucli té una composició clau que li proporciona la seva resistència. Conté àcid dipicolínic (DPA) que és el 15% en pes sec de l’espora, ions calci que s’uneixen a DPA per formar dipicolonat càlcil i SASPs proteïnes àcid – solubles que s’uneixen al DNA per protegir-lo.\nPodem descriure endospores com diferents complexes proteics units, que conformen una estructura molt resistent.\n3.3.- Esporulació Formació d’una espora a partir d’una cèl·lula. És un procés ràpid que es dóna en unes 6-8 hores fet que permet a l’organisme sobreviure a condicions adverses. En la formació d’aquestes estructures, el DNA de la cèl·lula es torna més dens i viatja al centre de la cèl·lula. La cèl·lula es divideix simètricament (membrana citoplasmàtica Cpaniselloaranda Fonaments microbiologia i virologia 1r CBM s’invagina cap a dins), i es forma un septe que envoltarà el DNA per dividir-lo en 2. La membrana continua creixent per envoltar l’endospora immadura. Una part engloba l’altra i la base de l’espora s’acabarà de completar quan veiem la coberta completament formada i el DNA embolcallat.\nUn cop això té lloc es començarà a sintetitzar l’enxospori i es formarà la primera coberta entre dues membranes i s’inicia la deshidratació de l’estructura.\nComencen a incorporar calci i es comencen a produir les SASPs i DAP per a la formació de capes en la coberta. Es recapta el material per formar altres estructures resistents.\nTé lloc el procés de maduració, és a dir, el desenvolupament de resistència a calor i agents químics i es formen més capes externes per acumulació de proteïnes, continuant alhora la deshidratació.\nLa lisi cel·lular i alliberament de l’espora té lloc quan es trenca cèl·lula mare per alliberar espora al medi.\nPocs microorganismes fan espores, però casualment molts d’ells provoquen malalties humanes com ara Bacillus anthracis (anthrax), Bacillus cereus (intoxicacions alimentàries, Clostridium titani (tètanus), Clostridium perfrigens (gangrena) i Clostridium botulinum (botulisme).\n4.-Germinació Procés contrari a l’esporulació que es dóna quan les condicions extracel·lulars són favorables. Es trenquen cobertes i es perd la resistència incrementant l’activitat metabòlica (inicialment aquesta activitat és endògena).\nMicrobiologia - 4. Inclusions intracel·lulars i formes de diferenciació (2011) Apunte\nMicrobiologia - TEMA 4 - INCLUSIONS INTRACEL·LULARS I FORMES DE DIFERENCIACIÓ BACTERIANA (2015) Apunte\nMicrobiologia - TEMA 4. Inclusions cel·lulars (2015) Apunte\nbiologia cel·lular - Compartiments intracel·lulars (2017) Apunte


Ple municipal extraordinari sobre el Síndic de Greuges. FOTO: TOT Cedida\nEl Síndic de Greuges de Sant Cugat, Ramon Palacio, ha presentat la memòria de les seves actuacions durant el 2018 en un ple municipal extraordinari: 113 assessoraments i 178 queixes\nEl Síndic de Greuges de Sant Cugat, Ramon Palacio, ha realitzat un total de 291 actuacions al llarg de l'any 2018, i així ho ha presentat en ple municipal extraordinari al consistori. Cal destacar que aquesta xifra representa un important augment d'actuacions respecte al 2017: un 68,2% més, que es divideixen en 113 assessoraments i fins a 178 queixes. "Aquestes xifres estan per sobre de les mitjanes de queixes que hi ha arreu de Catalunya", ha explicat Palacio al ple municipal.\nD'entre les queixes rebudes pel Síndic de Greuges, Ramon Palacio, ha explicat que "les principals queixes tenen a veure amb habitatge, mobilitat i sorolls". De totes maneres, també ha assenyalat que "Sant Cugat està en millor situació que altres municipis", tot i que ha destacat que "les persones amb cronicitat es multipliquen".\nDe les 178 queixes presentades, se n'han acceptat a tràmit un total de 106, i se n'han desestimat 72, per diferents motius. De les 106 admeses, 54 corresponen a Serveis Territorials: "Moltes de les queixes de Serveis Territorials eren derivades de l'entrada en vigor de la zona verda", ha afirmat Palacio en aquest sentit. Les restants corresponen a 39 de l'àmbit de Serveis Personals i 13 a l'àmbit d'Administració General.\nA més, en la seva intervenció, Ramon Palacio ha demanat que l'Ajuntament destini "més recursos al Síndic", en aspectes tecnològic i de recursos humans.\nEls grups municipals aproven la tasca del Síndic\nEls diferents grups municipals han coincidit en el fet que la tasca del Síndic de Greuges ha millorat des de l'arribada de Ramon Palacio al càrrec, i els portaveus l'han felicitat per la feina feta, excepte Cs, que s'ha mostrat disconforme amb el fet que el càrrec l'ocupi Ramon Palacio: "No ens va semblar bé la seva candidatura pel seu passat polític i per la seva manca de preparació jurídica. "No compartim la seva posició independentista i no entenem per què no es posiciona en contra dels atacs a la casa del jutge Llarena, ha assenyalat Aldo Ciprian, regidor de la formació taronja.\nD'altra banda, els partits han sostingut també la posició de Palacio pel que fa a la dotació de més recursos a l'Oficina del Síndic de Greuges. "Pensem que a l'oficina encara li manca part de l'estructura, cal dotar-la de més recursos. Si volem que el Síndic de Greuges sigui una eina útil per a la ciutadania, ens hem d'assegurar que la gent el conegui, i per això calen recursos", ha afirmat, per exemple, Núria Gibert, de la CUP-PC. En la mateixa línia han seguit els discursos de la resta de forces. "La raó de ser del Síndic de Greuges és la proximitat, la defensió dels ciutadans davant de l'administració i per això és necessari dotar-lo de més recursos.", ha dit, per exemple, Ramon Gutiérrez, d'ICV-EUiA.\nEn aquest sentit, Cristina Paraira, per part de l'equip de Govern, ha afirmat que "Si tots creiem que el Síndic ha d'estar dotat d'altres eines, hem d'acordar-ho entre tots els grups, i és un tema que hauríem d'abordar quan hi hagi el nou consistori, després de les eleccions".


Institut Dolors Hortal - Estètica activa: 2011\nPROMOCIÓ MÈTODE DH CORPORAL AGOST 2011\nPublicat per Institut DH a 3:28 0 comentaris\nEtiquetes de comentaris: mètode corporal estètica\nEntrevista a la Dolors Hortal a la revista Gidona - Octubre 2010\nPsicòloga, esteticista i empresària\nObjectiu: "Mima't Mama"\nDiuen que “a cal sabater, sabates de paper”, però en aquest cas no es compleix. Amb una imatge acurada i un tracte exquisit, la Dolors Hortal en rep al seu Institut de Bellesa. És una dona pròxima, emprenedora i entusiasta. Tot plegat l’ha portat a fer realitat un dels seus objectius: impulsar i consolidar un institut de bellesa i especialitzar-se en els tractaments de recuperació després del part. El seu eslògan és prou evident “Mima’t Mama”.\n- Podríem dir que l’Institut és una conseqüència familiar?\nEn gran part sí. La meva mare era llevadora. A casa érem 3 germans i en aquell temps no era habitual que les mares treballessin. Ella va viure molt intensament la seva professió i ens en va fer partícips a tots, perquè és una persona molt aglutinadora. Ens va inculcar aquest entusiasme per la feina i ens va ensenyar que si volíem fer alguna cosa, calia fer-ho amb ganes i treballant de valent. La mare treballava a la Clínica Girona i quan jo tenia 17 anys em va portar a veure un part. Em va impressionar tant que vaig caure rodona.\n- I quan va ser hora de pensar en el futur professional...\nLa sanitat és molt vocacional i vaig tenir clar que allò que feia la mare no era per a mi. Em vaig decantar per la psicologia i, mentre estudiava, col·laborava amb ella fent les recuperacions post part de les seves pacients. Ella va ser pionera en tot aquest món i es va formar moltíssim per poder oferir aquests servei a Girona. Fèiem una gimnàstica i posàvem unes “plaques” per recuperar la figura física. Després em vaig casar, em vaig instal·lar a Barcelona i vaig deixar la feina que tenia a Girona. Però allà no trobava feina de psicòloga, i després d’una colla d’anys i de tenir el meu fill, vaig decidir entrar en aquest món.\n- El de l’estètica... Com va començar tot?\nEstudiant i formant-me molt durant dos anys. Va ser una etapa molt intensa fins que vaig decidir, amb gran encert, aventurar-me a oferir els meus serveis a Girona. La meva idea era especialitzar-me en la recuperació postpart i aquesta ha estat la meva principal tasca des del principi; des de la primera cabina de bellesa que vaig instal·lar a la Perfumeria Puig de la rambla de la Llibertat, que ara ja està tancada, fins a l’Institut d’ara.\n- I el mètode “Mima’t Mama” quan neix?\nDes del primer moment, fa 18 anys i, evidentment, ha anat evolucionant, s’ha anat perfeccionant i adaptant a les novetats que ens ofereix el mercat de l’estètica. Els coneixements mai acaben i en la nostra professió la formació és continua. És cert que hi hagut un gran avanç en aparells d’alta tecnologia, però a l’Institut intentem transmetre que un mateix aparell no li va bé a tothom i el nostre mètode s’adapta a les necessitats concretes de cada persona. És molt important fer un bon diagnòstic per decidir un tractament adaptat a cada etapa. Per a nosaltres la tecnologia és una eina de treball que ens ha de donar resultats.\n- Quin és el secret de l’èxit del mètode de recuperació postpart?\nL’experiència ens ha demostrat que l’èxit recau en la combinació adequada i personalitzada de cada tècnica i de cada aparell d’alta tecnologia. Així sempre hem assolit els objectius que ens proposem inicialment quan arriba una mare al nostre Institut. Per nosaltres això és prioritari i, per això, col·laborem amb la Clínica Bofill i la Clínica Girona fent xerrades a les dones embarassades.\n- Les mames d’avui es mimem més?\nNosaltres comprovem que sí. Després de tenir un nadó és molt important tornar-se a sentir bé i recuperar la figura. Veure’s bé va més enllà d’una qüestió estètica, també hi ha un compenent psicològic important.\n- Ho dius com a psicòloga...\nExacte. Els estudis mai fan nosa i els que jo vaig cursar em serveixen molt en la feina del dia a dia i en el tracte amb el client. M’agrada impregnar de positivitat a les mares que segueixen el Mima’t Mama i a totes les persones que compten amb nosaltres per millorar la seva imatge i el seu benestar.\n- Però, sembla que el món de l’estètica sol tenir una etiqueta de frivolitat...\nSí, malauradament és així i millorar la imatge també és sinònim de cuidar-se i té aspectes molt positius per a la salut d’una persona. Els instituts de bellesa són grans desconeguts. Moltes persones pensen que només fem depilacions i, aquí, és el menys fem. La nostra principal tasca és assessorar sobre tota mena de tractaments de bellesa. Fem un diagnòstic i expliquem què és el més adient per a millorar l’aspecte físic i el benestar. Treballem amb pells i cossos sans i sempre fem un seguiment acurat d’allò que hem indicat als nostres clients i clientes. Intentem donar la credibilitat que es mereix el sector de l’estètica i que es faci evident la nostra formació i professionalitat.\n- Quin és el primer consell que doneu a les mames?\nQue s’han de cuidar molt durant l’embaràs per poder tenir un bon part i que després han de reclamar el seu dret de tenir el seu espai i el seu temps per recuperar-se a nivell intern i extern.\n- Parlem en plural perquè a l’Institut Dolors Hortal sou un equip de professionals?\nEfectivament. Les esteticistes que estan al meu costat són un puntal fonamental de l’Institut i hem evolucionat gràcies a tot l’equip que formem i a l’esperit de superació i a l’entusiasme que tenim. Som un equip de professionals cohesionat i en constant reciclatge.\nPublicat per Institut DH a 1:25 0 comentaris\nTRACTAMENT ESTÈTIC POSTPART - Article revista Gidona Novembre 2010\n“No m’entra la roba d’abans! Què faig?”\nCANVIS MÉS EVIDENTS\nDesprés del part el cos d’una mare ha canviat. L’embaràs ha donat pas a:\n· Un excés de pes que pot superar els 5 quilos i que és producte de la retenció de líquids que sol afectar la mare els primers mesos després del part a causa de major consum de greixos.\n· Manca de to muscular general centrat en zones específiques com l’abdomen, els malucs, i les natges.\n· La musculatura abdominal tendeixi a separar-se i que la pell de l’abdomen té flaccidesa, en el cas de mares que han tingut més d’un fill.\n· La zona pectoral sol presentar una pèrdua de turgència després de l’alletament.\n· També pot augmentar la cel·lulitis i poder aparèixer les estries.\n· L’aparició de més taques, la pèrdua de vitalitat i la deshidratació són el efectes més rellevant en la zona facial.\nMETODOLOGIA DEL TRACTAMENT POSTPART\nEl primer i el més important és fer un diagnòstic personalitzat mitjançant una primera visita. Es fa un reconeixement físic i un intercanvi d’impressions entre la mare i el professional per poder valorar les expectatives reals de cada persona.\nAmb aquesta informació s’elabora un programa de tractament adaptat a cada etapa per aconseguir un resultat òptim, utilitzant diferents tecnologies:\n· Cosmètica activa amb la lògica de l’alternança i la diversificació.\n· Aparells d’alta tecnologia no invasiva, una alternativa d’alta resolució als tractaments quirúrgics.\n· Pauta alimentària. És fonamental seguir un protocol personalitzat, alternant conjuntament aquestes tecnologies, per poder garantir el resultat del tractament.\nQUAN ES POT COMENÇAR UN TRACTAMENT POST PART?\nDesprés del puerperi, és a dir, un mes i mig o 2 després del part, sempre que no hi hagi cap contraindicació mèdica. D’aquesta manera, s’aconsegueix que la recuperació natural sigui més ràpida i efectiva. També es pot començar més tard, però es necessita més estimulació per obtenir els mateixos resultats.\nSI S’ESTÀ ALLETANT ÉS CONTRAINDICAT?\nQuan les mares estan alletant hi ha tractaments que no es poden aplicar, però hi ha alternatives efectives sense cap risc per a la lactància. És molt important que el centre d’estètica disposi d’un protocol específic per seguir el tractament més adequat en aquest etapa. Així, la mare podrà començar la recuperació després del puerperi.\nAPARATOLOGIA D’ALTA TECNOLOGIA EN ALTERNANÇA\nEn un tractament estètic postpart la combinació dels aparells d’alta tecnologia és molt important. L’alternança es pot fer amb l’aparatologia que ens ofereix el mercat:\n· ELECTROLIPÒLISI. És l’estimulació amb corrents rectangulars, molt segures i efectives per la recuperació abdominal sense perjudicar el sòl pelvià.\n· CAVITACIÓ ULTRASÒNICA. Alternativa a la liposucció per desfer greixos localitzats.\n· RADIOFREQÜÈNCIA. Reafirmació i redensificació dels teixits. Millora de les estries.\n· VELA-SMOOTH. Combinació de radiofreqüència, més vacum, més infrarojos. Reafirma i modela.\n· ENDOMASSATGE ULTRASÒNIC. Anticel·lulític , reductor i drenant.\n· CORRENTS INTERFERENCIALS. Tensores, musculars i reductores.\n· TERMOLIPÒLISIS. Reducció de greixos I pèrdua de pes.\n· PRESSOTERÀPIA SEQÜENCIAL. Drenant i circulatòria.\nRESULTATS VISIBLES I EFECTIUS?\nSense cap dubte, sí. Els resultats estètics són evidents a curt termini. Aquests tractaments ajuden a la dona que acaba de ser mare a trobar l’equilibri físic i psicològic i augmentant la seva autoestima en aquesta etapa de la seva vida. També prepara el seu cos per a futurs embarassos, mentre aconsegueix recuperar la forma física i de nou es pot tronar a vestir amb la roba d’abans\nPublicat per Institut DH a 0:53 0 comentaris\nCANVIA EL XIP! - Article publicat a la revista Gidona - Desembre 2010\nASSESSORAR-TE, PRESERVAR I MILLORAR LA TEVA PELL ÉS LA NOSTRA PROFESIÓ.\nT'han fet alguna vegada un diagnòstic de la teva pell? I un seguiment amb prescripció cosmètica per a tot l'any?Ara pot ser un bon moment per deixar-te assessorar i canviar els teus hàbits, per donar pas a alternatives cosmètiques que de ben segur desconeixes, perquè, fins ara, ningú te les ha ofert.\nEl cercle òptim en la millora i en la prevenció de l'envelliment radica en la combinació de les cures quotidianes que fem a casa, amb l'assessorament cosmètic correcte i adequat que t'ofereixen els centres d'estètica professionals.\nHi ha desenes i desenes de preguntes que et pots fer per saber si la teva pell rep les cures i els cosmètics que realment necessita. Et plantegem un senzill test amb 15 preguntes perquè valoris la informació que tens a l'hora de cuidar la teva pell.\nT'han fet una prescripció real de les necessitats cosmètiques de la teva pell?\nEstàs satisfeta amb els resultats que et donen els productes que compres?\nT'han explicat com has d'utilitzar els cosmètics?\nQuan compres un producte, et pregunten qui producte estaves utilitzant fins anteriorment?\nT'has plantejat comprar una crema en un centre d'estètica especialitzat i deixar que t'assessorin?\nSabies que els professionals tenim en compte l'estat de la pell, l'edat de la persona i l'estació de l'any a l'hora de prescriure un producte cosmètic?\nSaps que cada tipus de pell necessita uns productes d'higiene específics?\nSaps que la pell necessita principis actius diferents al llarg de l'any?\nL'aplicació més de dues o tres vegades seguides d'un mateix producte cosmètic, fa que els seus principis actius deixin de fer efecte en la teva pell. Ho sabies?\nUtilitzar principis actius avançats a l'edat cel·lular de la teva pell no fa efecte perquè la pell els immunitza. T'ho han explicat?\nT'han informat que després d'usar continuadament, al llarg de mesos, cremes amb principis actius d'alt nivell, és necessari rebaixar l'activitat cel·lular perquè els cosmètics tornin a ser el més efectius possible?\nHas valorat realment el cost que et representa un cosmètic en relació als resultats obtinguts?\nEt planteges que utilitzar la mateixa quantitat de cremes al llarg de l'any pot ser menys efectiu que racionalitzar-les en funció de les necessitats reals de la teva pell per prevenir l'envelliment?\nHas pensat si les mostres de cosmètics que et regalen a les perfumeries, farmàcies i gran centres comercials, teles donen perquè s'adeqüen a la teva pell, o bé perquè són les que tenen per regalar en aquell moment?\nEt canvien els productes, si no et van bé per a la teva pell?\nSi tens més de 5 respostes amb un NO, pensa que pel mateix preu pots rebre l'assessorament professional\nd'un cosmetòleg en un centre d'estètica professional. Així, faràs un ús més racional i correcte dels productes cosmètics i la teva pell ho notarà.\nON COMPRES ELS TEUS COSMÈTICS?\nQui t'assessora a l'hora de comprar un cosmètic? L'esteticista o cosmetòleg és el professional expert en el diagnòstic de la pell. La seva formació li permet donar consells personalitzats per oferir prescripcions a mida d'allò que necessita cada persona. El professionals que diàriament fan diagnòstics de la pell tenen l'experiència i la formació més adequada per aconsellar-te i programar l'aplicació dels cosmètics al llarg de tot l'any.\nAVANTATGES I BENEFICIS DE LA COSMÈTICA PROFESSIONAL\nLa cosmètica professional és la més alta en principis actius i és la més específica per tractar les disfuncions concretes que pot presentar la pell. A més, la cosmètica professional ens ofereix més avantatges i beneficis:\nDarrera les marques comercials hi ha laboratoris propis d'investigació molt lligats a productes dermatològics.\nUtilitza l'última tecnologia per aconseguir els millors principis actius i constantment innova.\nEls cosmètics professionals es testen i es proven i la majoria són patentat per reforçar les garanties.\nEstà pensada per utilitzar-se sota prescripció professional. Per això, només es distribueixen en centres especialitzats i no en grans magatzems, perfumeries, i farmàcies.\nEls preus són competitius, tenint en compte el seu important contingut de principis actius.\nUn mateix laboratori de cosmètica professional pot tenir més de 40 referències en productes cosmètics específics. Per exemple, més de 8 productes per la sensibilitat de la pell, depenent de l'edat, de la qualitat, si és grassa, alípica, si té porus, si hi ha taques... Més de 30 productes per tractar la preven-ció i l'envelliment de la pell amb principis actius diferents. Amb aquesta especialització es diferencien d'altres distribucions com les de farmàcia, perfumeria, o les que trobem als supermercats.\nLa cosmètica activa està a l'abast de totes les persones que vulguin comprar productes, amb el valor afegit i la professionalitat i l'assessorament de qui la prescriu i la ven.\nEL DIAGNÒSTIC COSMETOLÒGIC FACIAL\nAbans de prescriure un producte, un professional de la cosmètica realitza un previ diagnòstic de la pell facial. El procés inclou 4 passos destacats:\nDiagnòstic global. Permet realitzar un tractament adaptat a cada persona.\nTractament a mida. L'objectiu és conciliar allò que desitja la persona amb les necessitats reals de la seva pell i la seva forma de vida.\nPrescripció personalitzada. Per perllongar a casa els efectes beneficiosos dels tractaments que es fan al centre estètic.\nSeguiment en el temps. Per garantir una total satisfacció a curt i llarg termini, cal fer un seguiment de la pell periòdicament i adaptar els tractaments i productes a l'estacionalitat i a les especifitats.\nEL MEU CONSELL...\nDeixa't aconsellar i confia en centre d'estètica especialitzats amb un mètode i amb cosmètica activa.\nPublicat per Institut DH a 4:44 0 comentaris\nEntrevista a la Dolors Hortal a la revista Gidona ...\nTRACTAMENT ESTÈTIC POSTPART - Article revista Gido...\nCANVIA EL XIP! - Article publicat a la revista Gid...


Musical ABBA “The Gold Experience”Tarraco Arena Plaça Tarraco Arena Plaça\nMusical ABBA “The Gold Experience”\nLa companyia Barabú Produccions ens porta a la TAP el musical ABBA: THE GOLD EXPERIENCE. Un espectacle d’aproximadament una hora i mitja on podrem gaudir de cançons com Chiquitita, Waterloo, Dancing Queen i Voulez Vouz, entre altres.\nLa historia tracta sobre una persona anònima, amiga de Stig Anderson, manager del grup ABBA des de la seva creació fins la seva dissolució. Aquesta rep el 1997 una trucada telefònica de la dona de Stig per dir-li que el seu home acabava de morir i que tenia una maleta al seu nom que tenia de rebre. En el seu interior hi havia records varis, d’entre els quals va trobar el diari personal del Manager. El seu amic i narrador principal en off, en motiu del 40 aniversari del triomf d’ABBA a Eurovisió i els 50 anys de la creació del grup, determina obrir el diari i explicar-nos els detalls de la informació que ens hipnotitzaran durant tota l’obra. Stig no va conèixer l’èxit obtingut el 1998 després de l’estrena de la pel·lícula i el musical Mamma Mia. És per això que el narrador decideix apuntar en aquell mateix diari totes aquelles vivències, i promet guardar-lo a la mateixa maleta per deixar-la, en un futur, a les mans d’una altra persona que com ell, segueixi mantenint viva la història i el llegat d’ABBA.\n“Un musical mimat, cuidat i dissenyat al nostre gust, per a tots els públics. Un tribut respectuós i modern i, a la vegada, volem diferenciar-nos dels múltiples espectacles d’ABBa que s’han creat en els últims temps. Un repàs al seu ampli i històric repertori, tants cops versionat”. Així descriu Barabú Produccions l’essència de la seva versió d’ABBA amb la que, sens dubte, gaudiran tant grans com petits.\nCategory: TAPDate: November 25, 2016 - November 27, 2016\tCopyright © 2014 - Agencia de Publicitat Internacional Catalana


Botigues de Barcelona, Un pas endavant al comerç de Ciutat Vella\nUn pas endavant al comerç de Ciutat Vella Reviewed by Botigues de Barcelona on Sep 20 Rating: 4 Un pas endavant al comerç de Ciutat Vella Es tracta d'una iniciativa que té com a objectiu establir un diàleg estable i continuat entre Administració i representants de la xarxa comercial del territori, a fi d'analitzar conjuntament els reptes i les necessitats pendents.\nEn aquesta primera sessió es constituiran els membres de la Taula de Comerç de Ciutat Vella, integrada per la regidora del districte, Mercè Homs; el Regidor de Comerç, Consum i Mercats, Raimond Blasi; el Director General de Comerç de la Generalitat, Josep M. Recasens; el Diputat delegat de Comerç de la Diputació de Barcelona, Jordi Subirana i els presidents d'eixos comercials, mercats municipals i gremis del districte de Ciutat Vella.\nL'ordre del dia estableix ja el calendari de properes reunions on es treballaran projectes d'interès per Ciutat Vella, com el Pla Argent, el Pla d'Usos del Districte, els horaris comercials i l'obertura en festius d'establiments comercials, així com la promoció dels comerços emblemàtics d'aquest districte.\nUn pas endavant al comerç de Ciutat Vella\nEs tracta d'una iniciativa que té com a objectiu establir un diàleg estable i continuat entre Administració i representants de la xarxa comercial del territori, a fi d'analitzar conjuntament els reptes i les necessitats pendents.


Samsung Galaxy S III, les seves característiques a fons\nSamsung Galaxy S III, les seves característiques a fonsPer Pilar Enériz – 14 juny, 2012Publicat a: TELEFONIA, Terminals El Galaxy SIII de Samsung és sorprenent. Es tracta d’un equip mimat per la marca que busca la satisfacció de l’usuari, recolzant-se en els avantatges d’un model d’alta gamma i afegint detalls que fan fàcil i satisfactori el seu ús.\nHem tingut ocasió de provar aquesta impactant màquina, i la coneixem a fons:\nD’entrada sorprèn el seu disseny que s’apunta al minimalisme orgànic i a innovadors conceptes per eliminar les línies rectes i optant pels revolts, molt més pròximes a l’estètica present en la naturalesa en què s’inspira. De fet, l’estructura del Galaxy S III evoca elements com el vent, l’aigua i la llum.\nEstà disponible en blanc marbre i, en breu, arribarà al mercat en blau pedra. Responsables de la firma no descarten que hi hagi nous colors, sempre amb acabats de qualitat, molt resistents a les rascades.\nResulta fàcil de sostenir a la mà ja que s’ha reduït el gruix del dispositiu fins als 8,6 mm i pesa únicament 133 grams.\nTambé destaca per la seva gran pantalla de 4,8 polzades (720×280 cm) format 16/9 que no repercuteix excessivament en un volum més gran de l’equip. Es tracta d’una pantalla HD súper Amoled amb una resolució de 1280 x 720 píxels que ofereix una qualitat d’imatge més gran i més nítida, i amb més angle de visió.\nLa càmera té 8 megapíxels, i possiblement sigui una de les millors càmeres de fotos del mercat. Aporta avantatges tals com l’inici ràpid, dos modes a l’hora de disparar. Permet la captura de 20 imatges consecutives i la funció Best photo selecciona les millors 8 preses realitzades. Les imatges es poden compartir amb un altre telèfon Samsung mitjançant wi-fi direct si tots dos mòbils estan pròxims.\nDestacar que amb la càmera frontal d’1,9 megapíxels s’obre la porta a multitud de possibilitats, entre les quals s’inclou la de reconeixement facial, que garanteix que cada moment serà capturat de forma instantània i molt senzilla.\nLes dues càmeres (frontal iposterior) posseeixen funció de gravació de vídeo en alta definició. Hi ha un sensor d’il·luminació posterior per optimitzar la captació d’imatges en condicions de poca lluminositat.\nUn altre element clau és la incorporació de la versió 4.0 d’Android (Ice Cream Sandwich) que Samsung ja havia integrat en el model Galaxy Nexus de Google. Per millorar la interacció amb l’usuari s’afegeixen multitud de funcionalitats i destacar l’alta velocitat amb què treballa l’equip gràcies a un potent processador de quatre nuclis fabricat per la mateixa companyia (Exynos 4 Quad) que té l’avantatge d’optimitzar l’ús de la bateria.\nAlgunes de les seves innovadores funcions són la de detectar i interpretar la veu, moviments i cara de l’usuari. Gràcies a la seva capacitat Smart stay reconeix quan s’està utilitzant el telèfon -tant si s’està llegint un e-book o navegant per la web- ja que la seva càmera frontal identifica la posició dels ulls i el telèfon conserva la brillantor de la pantalla.\nTambé incorpora S Voice, una interfície de llenguatge natural amb què el dispositiu escolta i respon les paraules de l’usuari. Per evitar errades cal parlar pausadament i amb claredat, i així funciona a satisfacció. Aquesta característica facilita la recerca d’informació i millora la comunicació bàsica entre usuari i dispositiu perquè S Voice incorpora potents funcions per al control de l’smartphone: si s’apaga l’alarma del telèfon, però encara es vol descansar una mica més, només caldrà dir-li al dispositiu: ‘dormir’. També hem utilitzat ‘S Voice’ per reproduir cançons, pujar o abaixar el volum, enviar missatges de text o e-mails, organitzar l’agenda o fer directament una foto.\nA més de reconèixer la cara i la veu, el Galaxy interpreta els moviments de cara a millorar la usabilitat. Si per exemple s’escriu un missatge a algú però durant el procés es canvia d’idea i es prefereix realitzar una trucada, només s’haurà de portar el telèfon a l’orella i la funció Direct call marcarà el número directament. Smart alert fa vibrar el telèfon quan s’usa després d’un temps inactiu per notificar si hi ha alguna trucada o missatge perduts.\nCal destacar també el nou S Beam, una versió millorada d’Android Beam per compartir contingut sense necessitat de senyal wi-fi o mòbil. Galaxy S III inaugura en el seu conjunt una nova filosofia de compartir arxius, ja que és possible enviar una pel·lícula d’1GB en 3 minuts, i 10MB de música en menys de dos segons, només de posar-lo en contacte amb un altre Galaxy S III , sense necessitat de senyal Wi-fi o mòbil. Per la seva part, la funció Buddy photo share permet compartir de forma simultània imatges de la càmera o de la galeria fotogràfica amb tots els amics que apareguin en una foto.\nAmb AllShare Cast, hem pogut connectar l’equip a la televisió i reproduir continguts sense cables, aquesta funció també serveix per compartir qualsevol tipus d’arxiu entre el Galaxy i tablet, PC o televisió amb DLNA, independentment de la distància que hi hagi entre ells. Dins d’AllShare Play es troba l’opció Group Cast, per compartir la pantalla de l’smartphone entre diferents amics usant la mateixa xarxa wi-fi, oferint la possibilitat de comentar o fer canvis sobre qualsevol contingut al mateix temps que l’entorn de l’usuari, en directe sobre el dispositiu.\nPer garantir que els continguts es comparteixen a més velocitat s’afegeix Wi-fi Channel Bonding, que duplica l’ample de banda Wi-fi.\nPerò això no és tot, també s’inclou Pop up play, una opció per reproduir un vídeo en qualsevol lloc de la pantalla alhora que s’usen simultàniament altres aplicacions, sense necessitat d’interrompre i tornar a obrir un vídeo quan es desitja, revisar el correu o buscar una cosa internet.\nLa seva càmera de 8MP ofereix la capacitat de capturar un quadro d’imatge de qualsevol vídeo que es reprodueixi sense distorsió: la imatge visualitzada és la imatge que captura.\nPer un altre costat, l’experiència de videojocs és millor gràcies a Game Hub, que dóna accés a nombrosos jocs en xarxa, mentre que Vídeo Hub obre a l’usuari la possibilitat de disfrutar en el seu dispositiu de televisió en alta qualitat i pel·lícules. Finalment, Samsung Music Hub oferirà un servei de música personal en streaming.\nGalaxy S III permet fer compres i pagaments gràcies a la seva tecnologia NFC.\nEl nou Samsung Galaxy S III, un telèfon que porta l’experiència d’usuari a la seva màxima expressió unint un hardware de qualitat i una gran usabilitat.\nSer tan intel·ligent com intuïtiu, que reconeix la veu de cada individu, anticipa les seves intencions, i permet compartir qualsevol moment de forma senzilla i instantània.\nNoves característiques per convertir l’experiència mòbil en una cosa única i personalitzada:\n- pantalla de 4,8 polzades HD Súper AMOLED, que permet visualitzar qualsevol contingut com no s’ahvia fet abans.\n- càmera de 8MP i càmera frontal d’1,9MP que obren la porta a multitud de possibilitats, entre les quals s’inclou la de reconeixement facial\n- processador de quatre nuclis a 1.4 GHz\n- amb tecnologia NFC que li permet fer compres i pagaments\n- equipat amb Android 4.0 Ice Cream Sandwich, que millora enormement la seva facilitat d’ús\n‘Amb GALAXY S III, Samsung porta l’experiència d’usuari a la seva màxima expressió, a l’unir un hardware de màxima qualitat i una usabilitat Smartphone millorada’, ha assenyalat JK Shin, president i director de les Divisions d’IT i Mobile de Samsung. ‘Dissenyat per ser tan intel·ligent com intuïtiu i fàcil d’usar, GALAXY S III ha estat creat tenint en compte les necessitats i funcionalitats de l’home. Del que ens sentim més orgullosos és de la seva capacitat d’oferir una de les experiències mòbils més naturals, sense comparació i dissenyada per a l’individu, cosa que obre als usuaris la possibilitat de viure experiències com no havien somiat mai’.\nL’equip està disponible lliure a un preu d’uns 650 euros i amb plans d’estalvi a Movistar, Orange i Vodafone.\nSamsung Galaxy S III amb quatre nuclis i pantalla de 4,8 polzades\nSamsung, nous Galaxy Ace i Mini 2 Samsung llança Galaxy Tab 2 (7.0) amb Android 4.0\nPublicat juny 18, 2012 a 10:59 AM\tMuchas gracias por tu comentario, hemos cometido un error de edición que ya ha sido corregido


El grup liberal aplaudeix la decisió d’Alcobé i lamenta la inacció del cap de Govern - FÒRUM.ad\nEl grup liberal aplaudeix la decisió d’Alcobé i lamenta la inacció del cap de Govern\nEl 05/11/16 18:38\nEl Grup Parlamentari Liberal (GPL), a través del conseller general Ferran Costa, ha valorat aquest dissabte a la tarda la dimissió irrevocable del fins ara ministre Jordi Alcobé. El Grup Liberal “aplaudeix la decisió del ministre Alcobé que ja fa més de vint dies va posar el seu càrrec a disposició del Cap de Govern” després que ell mateix reconegués que havia comès una il·legalitat. Tot i això, el GPL lamenta la inacció del Cap de Govern que “ha mantingut en una situació insostenible al ministre”, el que demostra “la incapacitat de Martí de prendre decisions bones pel país” i alhora “ens qüestionem si està capacitat per gestionar el país amb els reptes que té al davant” ha assegurat Ferran Costa.\nEl Grup Parlamentari Liberal manté la moció de censura com a una opció per assegurar l’estabilitat del país davant els esdeveniments que van sorgint. Els consellers liberals continuen valorant els mecanismes que tenen al seu abast i “som conscients que ara mateix hi ha una intensa activitat parlamentària” ha afirmat Costa. Les compareixences previstes durant aquest mes de novembre a la Comissió Especial de Vigilància Financera i dues sessions de Consells al llarg dels pròxims dies són una prova d’aquesta activitat parlamentària que poden afectar a l’estabilitat del Govern, que tal com va comentar Josep Pintat, aquest divendres al vespre a la Seu d’Urgell, “és més fragilitat que estabilitat”.\nEn aquest sentit, Ferran Costa ha recordat que fa poques setmanes, la consellera Meritxell Mateu es veia obligada a dimitir després d’una defensa numantina per part de DA i el mateix Cap de Govern; i “avui tenim un ministre que també ha dimitit. Si algú això ho veu com estabilitat que sàpiga que des de les nostres files no es veu així” ha asseverat Ferran Costa que ha deixat oberta la porta “a utilitzar tots els mecanismes que el Reglament del Consell General permet als consellers” per controlar l’acció de Govern.\n(Text: grup parlamentari liberal)\nNotícia Anterior: El PS qualifica d’inevitable la sortida de Jordi Alcobé del Govern\nSegüent Notícia: Aleix Espargaró obre la primera botiga TerranovaCNC a Andorra


Unió i Progrés Independent de Bétera - Viquipèdia, l'enciclopèdia lliure\nUnió i Progrés Independent de Bétera\nCarrer Vázquez Mella, 28\nJosep Enric Alcàcer i Asensi\nVicent Cremades Alcàcer\nAmparo Domènech Palau\nRegidors a l'Ajuntament de Bétera\nLa Unió i Progrés Independent de Bétera és un partit polític valencià d'àmbit local. Va presentar-se per primera vegada a les eleccions municipals de 1991, tot i que segons el registre de partits, la seua fundació data de 1999. Ha estat un partit polític cabdal per a la vida política de Bétera tot i que actualment es troba sense representació al consistori des del 2015.\nL'UPIB es presentà per primera vegada a les eleccions municipals de 1991 sent la força més votada amb un 38,90% dels vots i 6 escons. Encapçalava la llista el fins llavors alcalde pel PSPV-PSOE, Vicent Cremades Alcàcer que tot i ser candidat més votat i amb més escons no pogué revalidar l'alcaldia aquella legislatura. El 1995, l'UPIB va millorar els seus resultats presentant com a cap de llista a Cremades i aconseguint un 44,47% dels vots i 8 escons restant com a primera força i obtenint l'alcaldia. Cremades presidí el consistori beterà fins a l'any 1999 quan es retirà definitivament de la política. En les eleccions del mateix any l'UPIB presentà com a candidata a l'alcaldia de Bétera a Amparo Doménech i Palau, la qual amb el 22,31% dels vots no aconseguí els resultats de les anteriors eleccions, quedant segona després del PPCV i perdent 4 escons, tot i que mitjançant un pacte amb altres formacions, Domènech obtingué l'alcaldia. En les eleccions de 2003, Amparo Domènech es tornà a presentar com a candidata a l'alcaldia millorant els resultats de 1999 amb un 26,32% dels vots i aconseguint un escó més, però quedant segona per darrere del PP i no poguent obtindre la vara de comandament. En aquella legislatura, tot i que va haver-hi un govern PP-UPIB, l'alcalde Aloy va destituir a Doménech, que exercia de primera tinent d'alcalde a causa d'unes critiques al butlletí intern del partit. Doménech abandonà la formació per a presentar-se com a cap de llista del PSPV-PSOE en les eleccions del 2007.\nEl candidat per a les eleccions del 2007 fou José María Martí Granell, conegut com a Serruch, el qual va patir uns resultats prou dolents per a la formació, que només obtingué un regidor, perdent 3 amb un 7,26% dels vots. En aquesta legislatura és quan començà l'estreta col·laboració de l'UPIB amb el PP, ja que aquest únic regidor de la formació municipalista va fer un pacte de govern i d'investidura amb José Manuel Aloy Martínez, aleshores alcalde del poble. L'any 2011, Serruch repetí com a candidat a l'alcaldia millorant lleugerament els resultats anteriors amb el 9,78 percent dels vots i dos escons. El pacte PP-UPIB continuà també aquesta legislatura, obtenint els darrers tres àrees de govern entre d'elles la primera tinença d'alcaldia i l'ària d'hisenda. Aquell mateix any, José María Martí Granell va morir i el succeí en Josep Enric Alcàcer i Asensi. A les eleccions de 2015 el partit presentà com a candidat a Josep Enric Alcàcer però aquesta vegada el partit no obtingué prou vots quedant fora del consistori i perguent els dos escons que tenie.\nNou Vicent Cremades Alcàcer Oposició\n2 Vicent Cremades Alcàcer Govern\n4 Amparo Doménech i Palau Govern\n1 Amparo Doménech i Palau Coalició \n4 José María Martí Granell Coalició \n1 José María Martí Granell Coalició \n2 Josep Enric Alcàcer Asensi Oposició\n↑ 5,0 5,1 5,2 Govern de coalició encapçalat pel PP\nObtingut de «https://ca.wikipedia.org/w/index.php?title=Unió_i_Progrés_Independent_de_Bétera&oldid=21915362»\nPartits polítics d'àmbit local del País Valencià\nLa pàgina va ser modificada per darrera vegada el 2 set 2019 a les 12:25.


Al.lèrgia-3 – Dolça Revolució\nJo tinc al·lèrgia ambiental, a la pols, àcars, pèls de gats ... Quan era a llocs que feia temps que no s’obrien i molt carregats d'humitat començava el meu procés al·lèrgic: Esternuts, picor, ulls inflats i plorosos, així com moments de manca de aire, asfíxia ... En anar per exemple a casa de la meva mare, que té una gata, el temps màxim que podia estar eren dues hores, perquè em començaven tots els símptomes i havia de sortir de la casa per poder respirar aire, ja que m'ofegava cada vegada més, a més de començar tots els efectes de l'al·lèrgia.\nAl mes de començar a prendre la barreja d'herbes per l'al·lèrgia (perilla + malva + ortiga + sempreviva) vaig començar a notar els efectes. Em prenia tres infusions diàries. Ho vaig notar quan vaig poder fer la neteja d'un aparell elèctric que estava ple d'humitat i que portava molt de temps guardat i sense utilitzar-lo. Vaig poder netejar-lo sense cap tipus de problema, això abans era impossible. També al anar a casa de la meva mare, vaig notar que tots els símptomes que m’assaltaven quan portava allà un temps, havien desaparegut. Vaig poder estar 4 hores sense cap tipus de problema.\nActualment no me les estic prenent. L'estiu sempre m'ha anat bé per al tema de la meva al·lèrgia i, vista la meva recuperació i el bé que em trobo, he decidit suspendre les infusions fins que comenci l'hivern i allargar-les durant la primavera, ja que on visc és bastant humit.